
Narva Linnavalitsus otsustab:

1. Esitada Narva Linnavolikogule otsuse eelnõu “ Munitsipaalomandisse taotletavatele 

maatükkidele katastriüksuse sihtotstarbe määramine ” (otsuse eelnõu lisatud).
2.   Volitada hr Peeter Tambu nimetatud küsimus Narva Linnavolikogus ette kandma.

     Linnapea                                                          Ants Liimets 

                                                                              Linnasekretär                                                                        

Munitsipaalomandisse taotletavatele 

maatükkidele katastriüksuse sihtotstarbe määramine 

1. Asjaolud ja menetluse käik 

Narva Linnavolikogu 18.12.2008.a otsuste nr 368, 369, 370, 371, 372, 373, 374 alusel taotletakse Kalda tänav lõik 1, Kalda tänav lõik 2, Kreenholmi tänav lõik l, Kreenholmi tänav lõik 2, Puškini tänav lõik 3, Puškini tänav lõik 4, Raudtee tänav lõik 1 maaüksused Narva linna munitsipaalomandisse. Nimetatud maaüksustel asuvad tänavarajatised, mis kuuluvad  Narva linnale. 

Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 on vaja määrata  Kalda tänav lõik 1, Kalda tänav lõik 2, Kreenholmi tänav lõik l, Kreenholmi tänav lõik 2, Puškini tänav lõik 3, Puškini tänav lõik 4, Raudtee tänav lõik 1 munitsipaalomandisse taotletavatele maaüksustele katastriüksuse sihtotstarve.
2. Õiguslikud alused

Teeseaduse § 3 kohaselt teemaa on maa, mis õigusaktidega kehtestatud korras on määratud tee koosseisus olevate rajatiste paigutamiseks ja teehoiu korraldamiseks.  
Vabariigi Valitsuse 23.10.2008.a määruse nr 155 „Katastriüksuse sihtotstarvete liigid ja nende määramise kord” § 1 lõike 2 kohaselt määrab katastriüksuse sihtotstarbe kohalik omavalitsus ja § 6 punkti 5 kohaselt on transpordimaa  liiklemiseks ja transpordiks kasutatav maa koos ohutuse tagamiseks ja selle maa korrashoiuks vajalike ehitiste aluse ning neid ehitisi teenindava maaga.

Maakatastriseaduse § 18 lõike 6 kohaselt määrab kohalik omavalitsus detailplaneeringu koostamise kohustuse puudumise korral katastriüksuse sihtotstarbe planeerimisseaduse kohaselt üldplaneeringu alusel.

Narva Linnavolikogu 28.11.2001.a määrusega nr 92/49 „Narva linna 1986.a aasta generaalplaani tühistamine ja linna üldplaneeringu kehtestamine” kehtestatud üldplaneering määrab territooriumi kasutamise juhtfunktsiooni. 

3. Otsus
3.1. Määrata järgmistele munitsipaalomandisse taotletavale maaüksustele sihtotstarbeks transpordimaa (007;L):
3.1.1 Kalda tänav lõik 1 
3.1.2 Kalda tänav lõik 2

3.1.3 Kreenholmi tänav lõik l

3.1.4 Kreenholmi tänav lõik 2
3.1.5 Puškini tänav lõik 3

3.1.6 Puškini tänav lõik 4

3.1.7 Raudtee tänav lõik 1

4. Rakendussätted

4.1 Otsus jõustub teatavaks tegemisest.

4.2 Otsust on õigus vaidlustada Tartu Halduskohtu Jõhvi Kohtumajas 30 päeva jooksul alates jõustumisest.

Mihhail Stalnuhhin

Linnavolikogu esimees
